CELEX: C2007/199/79
Language: et
Date: 2007-08-25 00:00:00
Title: Kohtuasi T-223/07 P: Michel Thierry 27. juunil 20007 esitatud apellatsioonkaebus Euroopa Ühenduste Avaliku Teenistuse Kohtu 16. aprilli 2007 . aasta määruse peale kohtuasjas F-82/05: Thierry vs . komisjon

25.8.2007   
            
            
               ET
            
            
               Euroopa Liidu Teataja
            
            
               C 199/42
            
         Michel Thierry 27. juunil 20007 esitatud apellatsioonkaebus Euroopa Ühenduste Avaliku Teenistuse Kohtu 16. aprilli 2007. aasta määruse peale kohtuasjas F-82/05: Thierry vs. komisjon
   (Kohtuasi T-223/07 P)
   (2007/C 199/79)
   Kohtumenetluse keel: prantsuse
   Pooled
   
      Hageja: Michel Thierry (Howald, Luksemburgi Suurhertsogiriik) (esindaja: advokaat F. Frabetti)
   
      Teine menetluspool: Euroopa Ühenduste Komisjon
   Hageja nõuded
   
               —
            
            
               Tühistada Avaliku Teenistuse Kohtu 16. aprilli 2007. aasta määrus kohtuasjas F 82/05, mis tehti hagejale teatavaks 17. aprillil 2007;
            
         
               —
            
            
               rahuldada hageja esimeses astmes esitatud nõuded ja sellest tulenevalt tunnistada hagi kohtuasjas F-82/05 vastuvõetavaks ja põhjendatuks;
            
         
               —
            
            
               teise võimalusena saata asi tagasi Avaliku Teenistuse Kohtusse;
            
         
               —
            
            
               teha otsus kulude, tasude ja kohtukulude kohta ning mõista need välja komisjonilt.
            
         Väited ja peamised argumendid
   Hageja palub oma apellatsioonkaebuses tühistada Avaliku Teenistuse Kohtu määruse, millega jäeti osaliselt ilmse vastuvõetamatuse ja osaliselt ilmse põhjendamatuse tõttu rahuldamata tema hagi 2004. aasta edutamise raames edutatud ametnike nimekirja tühistamiseks, kuna see ei sisaldanud tema nime.
   Apellatsioonkaebuse põhjenduseks esitab hageja ühe väite, mis põhineb faktiliste asjaolude tõlgendamise ja hindamise veal, mis tingis Avaliku Teenistuse Kohtu poolt väidetavalt menetlusvea ja õigusnormi rikkumise, mis seisnes selles, et ta ei rahuldanud hageja teenistuskaaslase ärakuulamise taotlust, mille hageja esitas esimese astme menetluses tehtud repliigis.